title: Директива 93/21/ЕИО на Комисията от 27 април 1993 година относно осемнадесето адаптиране към техническия прогрес на Директива 67/548/ЕИО на Съвета за сближаването на законовите, подзаконовите и административните разпоредби относно класификацията, опаковането и етикетирането на опасни вещества

text:
               13/ 11

               BG

               Официален вестник на Европейския съюз

               197

         31993L0021

               L 110/20

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 93/21/ЕИО НА КОМИСИЯТА

   от 27 април 1993 година
   относно осемнадесето адаптиране към техническия прогрес на Директива 67/548/ЕИО на Съвета за сближаването на законовите, подзаконовите и административните разпоредби относно класификацията, опаковането и етикетирането на опасни вещества
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества (1); последно изменена с Директива 92/69/ЕИО (2), и по-специално членове 28 и 29 от нея,
   като има предвид, че Директива 92/32/ЕИО (3) на Съвета изменя Директива 67/548/ЕИО по отношение на разпоредбите относно класификацията и етикетирането на опасни вещества;
   като има предвид, че приложение II към Директива 67/548/ЕИО съдържа символите и обозначенията за опасност; като има предвид, че е необходимо да се въведе нов символ за „опасно за околната среда“;
   като има предвид, че приложение III към Директива 67/548/ЕИО съдържа списък с фрази, обозначаващи естеството на специалните рискове, присъщи на опасните вещества; като има предвид, че е необходимо да се въведат нови фрази, обозначаващи опасността за здравето, на веществата, токсични за репродукция; като има предвид, че е необходимо също да се въведат нови комбинирани фрази за рискове, посочващи опасността за околната среда;
   като има предвид, че приложение IV към Директива 67/548/ЕИО съдържа списък с фрази, обозначаващи съвети за сигурност, засягаща опасните вещества; като има предвид, че е необходимо да се преразгледат някои фрази — съвети за сигурност, свързани с опасностите за околната среда; като има предвид, че е необходимо да се въведат някои комбинирани фрази, отнасящи се до употребата на опасни вещества и препарати;
   като има предвид, че приложение VI към Директива 67/548/ЕИО съдържа наръчник за класификацията и етикетирането на опасните вещества и препарати; като има предвид, че е необходимо да се измени този наръчник, като се включат промени, възникнали в резултат на Директива 92/32/ЕИО;
   като има предвид, че разпоредбите на настоящата директива са в съответствие със становището на Комитета по адаптиране към техническия прогрес на директивите относно премахване на техническите пречки пред търговията с опасни вещества и препарати,
   ПРИЕ НАСТОЯЩАТА ДИРЕКТИВА:
   Член 1
   Директива 67/548/ЕИО се изменя, както следва:

               1.

               приложение II се заменя с приложение I към настоящата директива;

               2.

               приложение III се заменя с приложение II към настоящата директива;

               3.

               приложение IV се заменя ос приложение III към настоящата директива;

               4.

               в приложение V, метод Б.2: Остра токсичност (вдишване), точка 1.6.2.4, (Тест за лимит) се заменя със следното:
               „1.6.2.4.   Тест за лимит
               Ако при излагане на пет мъжки и пет женски тестови животни на 20 mg/l от газ или 5 mg/l от аерозол или вещество, съставено от частици за четири часа (или когато това не е възможно поради физическите или химически, включително взривоопасни свойства на тестовото вещество, тогава максимално възможната концентрация, която може да се получи) не се получи съединение, което да доведе до смъртност през следващите 14 дни, по-нататъшни тестове се считат за излишни.“

               5.

               приложение VI, части I и II, се заменят с приложение IV към настоящата директива.

         Член 2
   1.   Държавите-членки въвеждат в сила законовите, подзаконови и административни разпоредби, необходими за да се съобразят с настоящата директива не по-късно от 1 юли 1994 г., с изключение на онези, приложими за подвижните газови резервоари, съдържащи бутан, пропан или течен керосин. Държавите-членки незабавно информират Комисията за това.
   2.   Държавите-членки въвеждат в сила законовите, подзаконовите и административните разпоредби, необходими за да се съобразят с приложение IV, глава 8.1 от настоящата директива, доколкото те се прилагат за подвижните газови резервоари, съдържащи бутан, пропан или течен керосин, не по-късно от 31 октомври 1997 г. Държавите-членки незабавно информират Комисията за това.
   3.   Когато държавите-членки приемат разпоредбите по параграфи 1 и 2, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Адресати на настоящата директива са държавите-членки.

      Съставено в Брюксел на 27 април 1993 година.

            За Комисията

         Yannis PALEOKRASSAS

            Член на Комисията

      (1)  ОВ 196, 16.8.1967 г., стр. 1.

      (2)  ОВ L 383, 29.12.1992 г., стр. 113.

      (3)  ОВ L 154, 5.6.1992 г., стр. 1.
   ПРИЛОЖЕНИЯ I, II, III и IV
   Виж Акта за присъединяване от 2003 г.
   (ОВ L 236, 23.9.2003 г., стр. 96).


title: Директива 2008/123/ЕО на Комисията от 18 декември 2008 година за изменение на Директива 76/768/ЕИО на Съвета относно козметичните продукти с цел адаптиране на приложения II и VII от нея към техническия прогрес (Текст от значение за ЕИП)

text:
               19.12.2008

               BG

               Официален вестник на Европейския съюз

               L 340/71

      ДИРЕКТИВА 2008/123/ЕО НА КОМИСИЯТА

   от 18 декември 2008 година
   за изменение на Директива 76/768/ЕИО на Съвета относно козметичните продукти с цел адаптиране на приложения II и VII от нея към техническия прогрес
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултация с Научния комитет по потребителски продукти,
   като има предвид, че:

               (1)

               В становището си от 20 юни 2006 г. Научният комитет по потребителски продукти (НКПП) заключи, че „Въпреки че понастоящем 4-аминобензоената киселина (PABA) е позволена и се използва като слънцезащитен филтър, по време на оценката на досието стана ясно, че по-голяма част от информацията не отговаря на последните приложими стандарти и насоки“. С цел извършване на точна оценка на риска от използването на 4-аминобензоената киселина НКПП поиска преди 1 юли 2007 г. представителите на козметичната промишленост да представят ново досие, съдържащо допълнителни данни за безопасността в съответствие със съвременните стандарти и насоките на НКПП.

               (2)

               Козметичната промишленост не предостави допълнителните данни за безопасност, поискани от НКПП в становището му от 20 юни 2006 г.

               (3)

               Без точна оценка на риска 4-аминобензоената киселина не може да се счита за безопасна за употреба като UV филтър в козметични продукти и следва да бъде заличена от приложение VII и включена в приложение II към Директива 76/768/ЕИО.

               (4)

               По отношение на диетиламино хидроксибезоил хексил бензоат (INCI) НКПП заключи в становището си от 15 април 2008 г., че употребата на това вещество при максимална концентрация от 10 % в козметични продукти, включително в слънцезащитни продукти, не представлява опасност за потребителя. С цел разширяване на обхвата на разрешената употреба на това вещество колона „в“ от вписване 28 в приложение VII към Директива 76/768/ЕИО следва да бъде изменена.

               (5)

               Мерките, предвидени в настоящата директива, са в съответствие със становището на Постоянния комитет по козметичните продукти,

         ПРИЕ НАСТОЯЩАТА ДИРЕКТИВА:
   Член 1
   Приложения II и VII към Директива 76/768/ЕИО се изменят в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 8 юли 2009 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат разпоредбите, установени в точка 3 от приложението към настоящата директива, считано от 8 юли 2009 г.
   Те прилагат разпоредбите, установени в точки 1 и 2 от приложението към настоящата директива, считано от 8 октомври 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 18 декември 2008 година.

            За Комисията

         Günter VERHEUGEN

            Заместник-председател

      (1)  ОВ L 262, 27.9.1976 г., стр. 169.

      ПРИЛОЖЕНИЕ
      Директива 76/768/ЕИО се изменя, както следва:

                  1.

                  В приложение II вписване 167 „Естери на 4-аминобензоена киселина, със свободна амино група, с изключение на посочените в приложение VII, част 2“ се заменя с „4-аминобензоена киселина и нейните естери, със свободна аминогрупа“.

                  2.

                  В приложение VII вписване 1 се заличава.

                  3.

                  В приложение VII, вписване 28 думите „в слънцезащитните продукти“ се заличават от колона „в“.